Cookies Arkiv - bagning med budget mm.
Tag: Cookies Side 1 af 3
Skrevet juli 16, 2021
Kategori Kager, Livsstil, Opskrifter, Sommerhus
Det ord læste jeg forleden dag og tænkte, at det kendte jeg ikke, så det måtte jeg lige læse mere om 🙂 Og det viste sig, som ordet næsten siger, at der er tale om cookies, der kan spises til morgenmad. For der var havregryn i 🙂
Nuvel, om det var det ene eller andet, der gav anledning til navnet, så måtte opskriften jo prøves. Sommerhusets køkkenskuffer havde så ikke lige alle ingredienser, så der er blevet tilpasset og ændret lidt – men fine cookies er det nu blevet.
Morgenmadscookies (9 stk)
Det har været skønne dage og denne dag tegner til at blive ligesådan. Høj sol og blå himmel og god tid. Det er en fornøjelse at kunne sidde ude på terrassen og drikke sin eftermiddagskaffe her sidst i september. Både mennesker og dyr nyder det 🙂
Vi fik også mærket vandtemperaturen – det blev dog kun til at dyppe fødderne. Oftest går jeg ret hurtigt hjem igen, men i går tog vi tiden til at kigge ned i vandet. Og så oplever man et andet liv. Små fisk der myldrer rundt og store krabber kommer frem af deres skjul. Det var lidt sjovt at se krabben krabbe sig til højre og venstre alt i mens den forsøgte at fange mad med sine kløer.
Ananasæbletræet har også givet lidt æbler i år – ikke mange, men nok til at jeg har kunne smage på dem og nyde den gode smag. Der er nogle stykker tilbage endnu 🙂
Ferie giver også tid til lige at bage – så vi har spist nybagte langtidshævede boller til morgenmad. Og nu er der lækre cookies til kaffen både i formiddag og i eftermiddag 🙂
Lyder det som stille dage ? Ja, det er det, men det er også rart. Jeg har slet ingen trang til at skulle hverken udenlands eller til større byer. Lige nu synes jeg faktisk, det er et privilegium bare at kunne gå ud i sin have eller sætte sig på terrassen og vide, at her er corona ikke lige i nærheden.
I går bød sig pludselig muligheden for at besøg hos Trine og hendes mand. Ingen af dem har ferie, så jeg tilbød at lave "dinner transportable" 🙂 Og det ville de gerne. Mad der blev bragt til døren, er i høj kurs 🙂
Det blev den lidt lettere og enkle udgave af grøn mad – men alle blev mætte og det smagte også fint.
Jeg lavede kold kartoffelsalat med kartofler fra eget højbed 🙂 jeg nyder at grave mine egne kartofler op, så længe det varer. Foccaciabrødet er (næsten) altid med, når jeg laver mad til min svigersøn 🙂 Men det smager også dejligt og går til det meste.
Hele majskolber kan købes lige nu, dem koger jeg ganske kort (et par minutter) og skærer majskornene af – de smager ret meget bedre end dem på dåse. Herudover havde jeg rød peber, grønne bønner, agurk og edamamebønner og lidt rødløg i. Det er enkelt og giver noget liv til ethvert bord.
Derudover lavede jeg tortilla med pesto, ost og jalapenos – stegt hurtigt på en pande, så osten smelter. Det er super let, og smager virkelig godt, og giver lige det sprøde element til aftensmaden her.
Til dessert – eller rettere til kaffen – bagte jeg cookies. Det er også en sikker vinder, og er enkel og ligetil. Disse fik blandt andet fyld af nougat, det lå alene i køleskabet og var ikke blevet brugt 🙂
Det er en enkel småkage, men smager bare så godt 🙂
Billederne er taget i sen eftermiddagssol – det giver et fint spil i billederne – og lyser op i dag, hvor der bare er stille regn.
Jeg tror naturen synes vejret er helt perfekt – med sol en dag og regn den næste – jeg glæder mig nu allerede til at se solen igen 🙂
Nettet er jo forunderligt – man finder ind imellem en opskrift, man ikke lige kendte – eller falder over en youtube med noget instruktion, man bare lige må se – og så gik der 10 minutter med det 🙂
I dag er opskriften fundet via et nyhedsbrev jeg har fået tilmeldt mig. I første omgang for at jeg ville lære at lave surdej – det er jeg slet ikke kommet til endnu. Men jeg faldt over nogle cookies, som bare lige faldt i min smag.
Og med et møde sammen med graverne i eftermiddag, så tænkte jeg, at det gjorde nok ikke noget, at der var en lille småkage til kaffen 🙂
Rør smør, sukker og salt godt sammen, tilsæt æg og pisk igen. Vend nu de øvrige ingredienser i og saml dejen – den behøver ikke hænge helt sammen, for den skal nu formes til små klumper, der lægges på en bageplade med bagepapir.
Bager ca. 10 minutter ved 180 grader, køler af på pladen – og vær så god – køkkenet dufter af kokos og nybagte kager 🙂
Det er kager, der er hurtigt lavet – og som bare fungerer hver gang 🙂
Juledåsen er gammel, arvet hjemmefra – men så fortæller den jo også lidt historie 🙂
I næste uge skal jeg hjælpe min veninde med at flytte. Det skal nok blive hyggeligt – og lidt krævende. Så noget sødt til pauserne vil være godt.
Men hun kan ikke spise gluten, så derfor har jeg været i det kreative hjørne og forsøgt mig med cookies – uden hvedemel. Og her er resultatet.
Havregryn, rismel og mandelmel erstatter hvedemelet – og så fyldes hvid chokolade og tørrede tranebær i – det giver både sødme og noget at bide i 🙂
Glutenfri cookies (ca. 12 stk)
75 gr. havregryn (kværnet fint)
25 gr. tranebær
Kom smør, sukker og farin i en skål og pisk det sammen. Tilsæt æg og pisk det godt ind. Tilsæt de øvrige ingredienser og bland det hele godt sammen. Dejen bliver ikke helt sammenhængende, det gør den først, når du former små kugler af dejen og lægger dem på en bageplade med bagepapir. Form ca. 12 kugler og tryk dem en anelse flade. Bages ved 175 grader i 14 – 15 minutter og køler så af på pladen.
Og så er der cookies 🙂 De smager forbavsende godt. De indeholder nu heller ikkke noget, der ikke er godt, men det er aldrig helt til at vide, hvordan det går. Nu er jeg spændt på, hvor længe de holder sig bløde og lækre. Men i en lufttæt beholder skal det nok gå nogle dage.
Havregrynene malede jeg på min lille minihakker – den gør den meget godt, og så er det håndkraft 🙂
Det dejlige morgenlys giver kagerne et helt særligt gyldent skær. Men også udenfor sollyset smager kagerne dejligt 🙂
Med en weekend lige om hjørnet – god weekend.
Hold nu op, hvor er det en blæsende morgen. Jeg har helt ondt af mine konfirmander, der skal ud i det vejr 🙂
Er man inden døre og har tid, kunne man jo bage cookies. De er altid gode at have i kagedåsen. Forleden bagte jeg disse, inspireret af mit nye bekendtskab med pumkin krydderiet. Og det går fint i en cookie. Det er dejligt krydderi – og meget efterårsagtigt 🙂